GMPT Uzbekistan aksionerlari yangi bosh direktor tayinlash masalasini ko‘rib chiqadi

2014-yilning 14-yanvarida General Motors Powertrain Uzbekistan O‘zbekiston-AQSh YoAJ aksionerlarining navbatdan tashqari umumiy yig‘ilishini o‘tkazadi. Bu haqda UzReport xabar berdi.

 Foto © skyscraper.com
Kun tartibiga 2011-yil 6-maydan buyon korxonaga bosh direktorlik qilib kelayotgan Yurgen Spendel vakolatini tezlikda tugatish va General Motors Powertrain Uzbekistan YoAJga yangi bosh direktor tayinlash masalalari kiritilgan.
Bundan tashqari, kompaniya aksionerlari “Marikon Audit” MChJ korxonaning 2013-yilgi faoliyatini BHMS (Buxgalterlik hisobotining milliy standartlari) bo‘yicha tekshirishi va “Deloitte & Touche” MChJ auditorlik tashkilotining USGAAP bo‘yicha audit o‘tkazishini tasdiqlash haqidagi qarorni bekor qilish masalasini ham ko‘rib chiqadi.